

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO PERDAVIMO PATIKĖJIMO TEISE

2018 m. rugsėjo 3 d. Nr. P13-28

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“,

p e r d u o d u Informacinių technologijų tarnybai prie Krašto apsaugos valdyti, naudoti ir disponuoti juo patikėjimo teise jo nuostatuose numatytai veiklai vykdyti valstybei nuosavybės teise priklausantį ir šiuo metu Lietuvos Respublikos Vyriausybės kanceliarijos patikėjimo teise valdomą nekilnojamąjį turtą – patalpas pastate (pastato, kuriame yra perduodamos patalpos, unikalus numeris – 1399-1011-0017, bendras pastato plotas – 14 750,56 kv. metro, perduodamų patalpų lotas – 267,785 kv. metro, perduodamų patalpų indeksai – 17, 18, 19 (perduodama ½ patalpos dalis) ir 20 (perduodama ½ patalpos dalis), perduodamų patalpų likutinė vertė 2018 m. liepos 10 d. – 85 740,93 Eur.), esančias Vilniuje, Gedimino pr. 11.

Generalinio direktoriaus pavaduotojas, Marius Kliokys

laikinai atliekantis generalinio direktoriaus funkcijas

Parengė:

Audrius Navickas

2018-08-30